རབ་ཀྱི་ཕ་རོལ་ཏུ་ཕྱིན་མའི་དཀྱིལ་
འཁོར་གྱི་ཆོ་ག་བཞུགས་སོ། །
ཡུམ་ཤེས་རབ་ཀྱི་ཕ་རོལ་ཏུ་ཕྱིན་མའི་དཀྱིལ་འཁོར་གྱི་ཆོ་ག་ནི། ཕལ་ཆེར་རྩ་བའི་དཀྱིལ་
འཁོར་དང་འདྲ་བ་ལ། གསོལ་འདེབས་ཀྱི་སྐབས་སུ། སངས་རྒྱས་དོན་ཕྱིར་ཁྱོད་ཕྱག་འཚལ། །
རྡོ་རྗེ་འབྱུང་བ་ཁྱོད་ལ་འདུད། །ཐུགས་ཀྱི་རིན་ཆེན་མཆོག་ཁྱོད་འདུད། །ཆོས་ཀྱི་བློ་གྲོས་ཁྱོད་
ལ་འདུད། །ཆོས་རྣམས་ཀུན་མཆོག་ཁྱོད་ལ་འདུད། །སྣ་ཚོགས་དགོས་པ་ཁྱོད་ལ་འདུད། །དམ་
ཚིག་མཆོག་གིས་མཆོག་ཁྱོད་འདུད། །རྡོ་རྗེ་སེམས་དཔའ་ཕྱག་འཚལ་འདུད། །གྲགས་པ་ཆེན་
པོ་བདག་ཅག་གིས། །མགོན་པོ་ཁྱོད་ལ་ཞུ་བ་ནི། །སངས་རྒྱས་ཐམས་ཅད་སྐྱེད་བྱེད་ཡུམ། །
དཀྱིལ་འཁོར་ཆོ་ག་ཞུ་བ་ལགས། །ཞེས་པ་དང་། ཐིག་གི་སྐབས་སུ། ཕྱིའི་དཀྱིལ་འཁོར་སྔར་
དང་འདྲ་བ་ལ། རྩིག་པ་ཟླུམ་པོ། མཚམས་འབྱེད་པའི་ཐིག་བཞི་དང་ལྡན་པ། དེའི་ནང་དུ་སྒོ་
ཚད་གཅིག་ནས་པདྨ་འདབ་བརྒྱད་པའི་འདབ་མ། དེའི་ལྟེ་བར་སྒོ་ཚད་གཅིག་ནས་པདྨ་འདབ་
བརྒྱད་པ་སུམ་ཆ་ལྟེ་བ་ལ་ཡོད་པ། ཆ་ཕྲན་རེ་རེར་གེ་སར་དང་། མུ་ཁྱུད་རེ་རེས་བསྐོར་བ། རྡོ་
རྗེ་གསང་རྒྱན་དང་། ཡུམ་ཤེས་རབ་ཀྱི་ཕ་རོལ་ཏུ་ཕྱིན་མ་ལ་སོགས་པའི་སྐུའམ། ཕྱག་མཚན་
ནམ། ས་བོན་ནམ། ཐིག་ལེ་སོགས་སྒྲུབ་ཐབས་ལྟར་ ་སོ་སོའི་གདན་ལ་བཞག་པ་དང་། ཨོཾ་བཛྲ་ས་
ཏྭ་ཧཱུཾ་ཞེས་བཟླས་ཤིང་། གདོང་བ་དང་། ལག་པ་སོགས་གཡས་སུ་ཟློག་པ་དང་། གཡོན་དུ་ཟློག་
པ་དང་། དབུས་སུ་འགྱིང་ཞིང་འདུད་པ་དང་བཅས་ཏེ། སླར་ལན་གསུམ་གཡས་སུ་བསྐོར་ཞིང་།
....
457

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འདིར་གཤེགས་འདིར་གཤེགས་སེམས་ཅན་དོན་མཛད་བརྩོན་པ་བོ། །སེར་སྣ་མི་མངའ་
སྤྱི་མངའ་སངས་
རྒྱས་ཚོགས་མཆོག་མཐའ་དག་དང་། །བདེ་གཤེགས་དམ་པའི་ཡུམ་གྱུར་སྲིད་པའི་སྐྱེད་པ་བོ། །
ཕ་རོལ་དོན་མཛད་དུས་ལ་དེ་རིང་བབ་པ་ལགས། །ཞེས་བྱ་བའི་གླུ་དབྱངས་ཀྱིས་བསྐུལ་པས།
རང་ཉིད་རྫུ་འཕྲུལ་གྱི་རྣམ་འཕྲུལ་གྱིས་བྱོན་པར་འགྱུར་ཏེ། དེའི་མཚན་མ་བཟང་བོ་མཐོང་བ་ན།
མཆོད་ཡོན། ཞབས་བསིལ་དབུལ་ཞིང་། སེམས་ཅན་སྐལ་ལྡན་ལ་དེར་བབས་པའི་རྟགས་བྱུང་
བ་ན་འདོད་པའི་དོན་འདྲི་བ་དང་། དེ་མི་སྨྲ་ན་ཧཱུཾ་གླུར་བླང་གི་སྦྱོར་བས་ཡོངས་སུ་བསྐུལ་པས་
སྨྲ་བར་འགྱུར་རོ། །ཞེས་པ་དང་། དཀྱིལ་འཁོར་བསྟན་པའི་རྗེས་སུ། རྡོ་རྗེ་སློབ་དཔོན་སྨད་པ་
དེ། །རྟག་ཏུ་དམྱལ་བ་ཉིད་དུ་ནི། །རབ་ཏུ་རྨོངས་པའི་སློབ་མ་འགྲོ། །མཁའ་ལས་རྡོ་རྗེ་ཇི་བཞིན་
ནོ། །དེ་བས་བུ་ཀྱེ་དམ་ཚིག་ནི། །ཁྱོད་ཀྱིས་རྟག་ཏུ་བསྲུང་བར་བྱོས། །མ་མོ་ཀུན་གྱི་སྡོམ་པ་ནི། །
ཐེག་པ་ཆེན་པོའི་ཆོ་གས་མནོས། །ཇི་སྲིད་སེམས་ནི་སྦྱངས་ཀྱི་བར། །འབད་པ་ཡིས་ནི་བསྒོམ་
པར་བྱ། །བུད་མེད་ཐམས་ཅད་མཐོང་བ་ན། །ལན་གསུམ་བར་དུ་བསྐོར་ནས་ཀྱང་། །སྤྱི་བོས་
ཕྱག་ནི་བྱས་ནས་སུ། །ལན་གསུམ་རབ་ཏུ་གསོལ་བ་གདབ། །བདག་གི་མ་ཁྱོད་བུ་ཡིན་ཏེ། །ཇི་
སྲིད་བྱང་ཆུབ་མ་ཐོབ་བར། །བྱང་ཆུབ་ཡན་ལག་ནུ་མ་ལ། །བྱུང་བ་རང་གི་འོ་མས་སྐྱོངས། །ཞེས་
པ་དང་། སངས་རྒྱས་བྱང་ཆུབ་སེམས་དཔའ་དང་། །མ་མོ་ཐམས་ཅད་བདག་ལ་དགོངས། །ཇི་
ལྟར་དུས་གསུམ་མགོན་པོ་རྣམས། །ཞེས་སོགས་ལན་གསུམ་གྱིས་སྡོམ་པ་བྱིན་ཏེ། པྲཛྙཱ་ཧཱུཾ་ཕཊ།
ཅེས་པ་ལ་སོགས་པའི་སྔགས་དང་། ཕྱག་རྒྱ་བཞིའི་རྒྱས་གདབ་རྣམས་བསྟན་པར་བྱ་སྟེ། བུམ་
དབང་སོགས་བསྐུར་བ་དང་། ཕྱག་མཚན་གྱི་དབང་གི་སྐབས་སུ། དེ་རིང་ཁྱོད་ནི་རིགས་སུ་
སྐྱེས། །འཁོར་ལོས་སྒྱུར་བའི་རྒྱལ་བོ་ཆེ། །རྟག་པ་དམ་པའི་དབང་ཕྱུག་པ། །ཐབས་དང་ཤེས་
རབ་ལྡན་པའི་དཔལ། །དག་པའི་དབང་ཕྱུག་ཀུན་གྱི་བདག །རྡོ་རྗེ་པདྨ་ལག་བྱིན་ཏེ། །གནས་
458

༄༅། །རྡོ་རྗེ་གསང་བའི་རྒྱན་གྱི་ཆོས་སྐོར་སྟོད་ཆ་བཞུགས་སོ།
་
པ་བཟང་བོ་རབ་ཏུ་སྦྱིན། །བུ་ཡིས་བྱ་བ་ཆེན་པོ་གྱིས། །སངས་རྒྱས་ཀུན་གྱི་གོ་འཕང་གནས། །རྡོ་
རྗེ་ལག་པ་གཡས་དང་། པདྨ་ལག་པ་གཡོན་དུ་སྦྱིན་ཞིང་། སླར་དེ་གཉིས་སྦྱོར་བས་འཁྱུད་པས་
ཕྱག་རྒྱ་བཅས་ནས། འདི་ནི་མཆོག་ཏུ་དགའ་བ་སྟེ། །ཡུམ་རྣམས་རབ་ཏུ་རྨད་བྱུང་བའོ། །དུས་
སུ་འདོད་པ་ཉིད་དུ་གྱིས། །དམ་ཚིག་མཆོག་ཏུ་གྱུར་པའོ། །ཞེས་བརྗོད་དེ། དོན་བཤད་ཅིང་།
ཅི་འབྱོར་པས་མཆོད་དེ། ཡོན་ཕུལ་ནས་ཕྱག་བྱའོ། །ཡོན་ནི། མ་དང་ཆུང་མ་བུ་མོ་དང་། །སྲིང་
མོ་སྲིང་མོའི་བུ་མོ་དང་། །བུ་རྣམས་དང་ནི་བདག་ཉིད་དང་། །རྒྱལ་བོ་ལོངས་སྤྱོད་གཏེར་དང་
ནི། །ནོར་དང་འབྲུ་དང་གྲོང་ཤིང་རྟ། །གླང་བོ་རྟ་དང་བ་གླང་སོགས། །མ་ཧེ་དང་ནི་མ་ཧེ་མོ། །
གཞན་ཡང་གཞན་ཡང་ཅི་འདོད་པ། །བླ་མ་ལ་ནི་ཆེན་པོས་དབུལ། །བྱ་དང་མི་བྱ་རྫས་ཀྱི་མཆོག །
ཐམས་ཅད་ཀྱང་ནི་དབུལ་བར་བྱ། །ཞེས་གསུངས་པ་ལྟར་རོ། །དེ་ནས་གསང་བའི་དབང་བསྐུར་
བ་ནི། དབེན་ཞིང་ཡིད་དུ་འོང་བའི་གནས་སུ། སློབ་དཔོན་གོས་དང་རྒྱན་གྱིས་ཡིད་འཕྲོག་པར་
བྱས་ནས། རྣམ་པར་སྣང་མཛད་ཀྱི་ངོ་བོར་བཞུགས་པ་ལ། དམ་ཚིག་དང་ལྡན་པའི་གཞོན་ནུ་མ་
ཡིད་འཕྲོག་པ་དབང་གི་ཡོན་དུ་ཕུལ་ཏེ། ཕྱག་འཚལ་ཞིང་པུས་བཙུགས་ནས་མེ་ཏོག་དང་བཅས་
པའི་ཐལ་མོ་སྦྱར་ཏེ། ཨེ་མ་བདག་ནི་ཐབས་ཆེན་པོ། །གསང་བ་ཆེན་པོ་ཐིག་ལེ་ཡི། །ཏིང་འཛིན་
གང་ཕྱིར་གྲུབ་པ་ཡང་། །གསང་བ་ཉིད་ནི་འགྲུབ་པར་བྱེད། །ཅེས་ཕྱག་ན་རྡོ་རྗེའི་ང་རྒྱལ་དང་
ལྡན་པས་ལན་གསུམ་གསོལ་བ་བཏབ་བོ། །དེ་ནས་སློབ་མ་དབང་བོ་རྟུལ་བོ་ལ་དབང་སྐུར་བ་ནི།
སློབ་དཔོན་གྱིས་གཞོན་ནུ་མ་ལོ་བཅུ་དྲུག་མ་ཤིན་ཏུ་ཡིད་འཕྲོག་པ་བརྒྱན་པ། ཁ་ལུས་དྲི་ཞིམ་
པོས་བྱུགས་པ་དག རང་གི་སྐུ་གཟུགས་ནས་འཁྱུད་དུ་བཅུག་སྟེ། སློབ་དཔོན་ཡབ་ཡུམ་རྣམ་
སྣང་ཡབ་ཡུམ་དུ་སྒོམ་དུ་བཅུག་ནས། མིག་ཞི་བས་ལྟ་བ་དང་བཅས་པས། དགའ་བའི་འཛུམ་
མདངས་བསྟན་ཅིང་། དགོད་པ་སྔོན་དུ་འགྲོ་བས། མ་མཆུ་བྱིན་ནས་འོ་བྱེད་ཅིང་། ཕྱག་གཡོན་
459

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པས་ནུ་མ་འཛིན་ཅིང་ཉེད་པ་དང་བཅས་པའི་སོར་མོ་དང༌། མཛེས་མའི་གཡོན་པའི་སོར་མོ་
རྣམས་ལ། ལག་པ་བྱིན་རླབས་ཀྱི་སྐབས་ལྟར། ལྷ་རིགས་ལྔ་ཡབ་ཡུམ་དུ་བསྐྱེད་ནས། ༀ་ཨ་ནྱ།
ཞེས་སོགས་ཀྱི་སྔགས་ཚན་གསུམ་གྱིས་རེག་པ་དང་། འཁྱུད་པ་དང་། རོ་གཅིག་ཏུ་འདྲེས་པ་
ལན་གསུམ་གྱི་སྦྱོར་བས་སློབ་མའི་སྡིག་པ་དྲལ་ཞིང་། སླར་སོར་མོ་མཉམ་བཞིན་པ་ལས། མཛེས་
མའི་མཐེབ་མཛུབ་ཀྱི་བུ་གར། སློབ་དཔོན་མཐེ་བོའི་རྡོ་རྗེ་བཅུག་ནས། སྒུལ་བསྐྱོད་བྱས་ཏེ།
ཨོཾ་མ་ཧཱ་སུ་ཁ་བཛྲ་ས་དྷ་ཡ། སརྦ་ས་ཏྭ་བྷྱོཿ ཛཿཧཱུཾ་བཾ་ཧོཿ ཞེས་བརྗོད་ནས། ཡིད་ཀྱིས་ཡབ་
ཡུམ་གྱི་མངལ་དུ་སློབ་མ་བཅུག་པར་བསམས་ལ། སངས་རྒྱས་ཡབ་ཡུམ་ཐམས་ཅད་ཀྱི་བདུད་
རྩི་སྤྲོ་བསྡུ་བྱས་པས་རྡོ་རྗེ་པདྨའི་ཐིག་ལེ་དཀར་དམར་གྱི་འོད་ཟེར་གྱིས་ཚངས་པའི་བུ་གའམ།
སྙིང་ག་ནས་དབང་བསྐུར་བས་དྲི་མ་ཐམས་ཅད་དག་པར་བསམས་ནས། དངོས་སུ་བདེ་བ་མྱོང་
བ་མཚོན་པར་བདུད་རྩི་རིལ་བུ་ཆང་དང་སྦྱར་བ་སྦྱིན་ནོ། །
དབང་བོ་རྣོན་པོ་ལ་དབང་བསྐུར་བ་ནི། ཡིད་འཕྲོག་མ་དེ་ཉིད་དང་ཕན་ཚུན་ལྟ་ཞིང་
དགོད་ལ་ཆགས་པའི་གཏམ་སྣ་ཚོགས་སྨྲ་བས་སྔ་མ་ལྟར་ལག་པ་བཅངས་ནས་འདོད་ཆགས་
རྒྱས་པས་ལུས་སྦྲང་བུ་ལྟར་གཡོ་ཞིང་། ཆགས་པའི་སྐད་ཅི་ཡང་ཟེར་བས་རིག་མའི་པདྨར་བབས་
ཏེ། ལག་པ་གཉིས་རྡོ་རྗེ་བསྡམས་པ། རིག་མའི་མགོ་བོར་བཞག་སྟེ། རྡོ་རྗེ་ནོར་བུ་འགྲེང་བའི་
མཐར་ཐུག་པའི་རིམ་གྱིས་རྡོ་རྗེས་པདྨ་གཏིང་ཕྱིན་པར་ཕུག་སྟེ། འདུད་པ་དང་། འགྱེད་པའི་
སྦྱོར་བ་མཐར་ཐུག་པས་རིག་མ་བདེ་བ་ཆེན་པོས་མཉེས་ཏེ། དགའ་བ་ཐམས་ཅད་སྒྲུབ་པར་བྱེད་
པར་བསྒོམས་ནས། དཀྱིལ་འཁོར་གྱི་ལྷ་ཐམས་ཅད་བདག་ཉིད་ལ་བཅུག་སྟེ། ཐུགས་ཀའི་ཧཱུཾ་
གི་འོད་ཟེར་གྱིས་སློབ་མ་ཕྱག་ན་རྡོ་རྗེར་བསམ་པའི་ཐུགས་ཀར་བསྡུས་ནས། བྱང་ཆུབ་ཀྱི་
སེམས་ཀྱི་རྣམ་པར་གྱུར་པ་རྡོ་རྗེའི་ལམ་ནས་པདྨར་ཕྱུང་སྟེ། དབང་བསྐུར་བ་དང་། ལུས་བདེ་
460

༄༅། །རྡོ་རྗེ་གསང་བའི་རྒྱན་གྱི་ཆོས་སྐོར་སྟོད་ཆ་བཞུགས་སོ།
ཕུ༽
བ་དང་། ངག་གསལ་བ་དང་། སེམས་མི་རྟག་པ་སྒོམ་དུ་བཅུག་ནས། སློབ་མ་ཡབ་ཡུམ་ཁ་སྦྱོར་
དུ་གསལ་བ་ལ། ཐིག་ལེ་དཀར་དམར་དངོས་སུ་བྱིན། མ་ཧཱ་སུ་ཁ་ཞེས་པས་མྱང་དུ་བཅུག་སྟེ།
རླུང་ལས་རྒྱལ་བའི་སློབ་མ་ལ་ནི་བརྟན་མའི་སྒོ་ནས་ལུས་སེམས་ལས་སུ་རུང་བ་ཐོབ་པ་ཡང་
སྦྱོར་བའི་སྐལ་བཟང་དེ་ཉིད་གསལ་བར་བྱས་ནས་བྱང་ཆུབ་ཀྱི་སེམས་རྣམས་རང་རང་འབྱུང་
བའི་གནས་སུ་གཤེགས་པར་བྱའོ། །དེ་ནས་སློབ་དཔོན་གྱིས། འདོད་ཆགས་བྲལ་བ་ལྟ་བུ་ཡི། །
ཁམས་གསུམ་ན་ནི་སྡིག་མེད་དེ། །དེ་བས་འདོད་ལ་ཆགས་བྲལ་བར། །ཁྱོད་ཀྱིས་ནམ་ཡང་མ་
བྱེད་ཅིག །ཅེས་པས་རིག་མས་བཀའ་བསྒོ་བར་བསམ་ཞིང་། བླ་མས་ཀྱང་། རྣམ་རྟོག་མ་རིག་
ཆེན་པོ་སྟེ། །འཁོར་བའི་རྒྱ་མཚོར་ལྟུང་བྱེད་ཅིང་། །ནམ་མཁའ་ལྟ་བུར་དྲི་མེད་པའི། །རྣམ་པར་
མི་རྟོག་ཏིང་འཛིན་གནས། །དབང་བོ་གཉིས་ནི་མཉམ་སྦྱོར་ཏེ། །ལུས་དང་ངག་དང་སེམས་
བསྡམས་ནས། །ང་འོ་སྙམ་པ་གཟི་བརྗིད་གཟུགས། །རྣམ་པ་ཀུན་གྱིས་རྣམ་པར་བརྒྱན། །རྣལ་
འབྱོར་ལྡན་པ་ཚེ་འདི་ལ། །ཡེ་ཤེས་རྫོགས་པ་ཉིད་དུ་འགྱུར། །ལས་ལས་བྱུང་བར་རྣམ་བསྟན་
པའི། །སྐྱེས་པ་བུད་མེད་གཟུགས་མང་ལ། །བརྙས་པ་ཉིད་དུ་མི་བྱ་འདིས། །རྡོ་རྗེ་ལུས་ཅན་
དམ་ཚིག་མིན། །སྲིད་པས་སྐྱེད་རྩུབ་ཕྲ་བ་འདིས། །ཚིག་དག་རྣམ་པར་མི་སྨྲ་ཞིང་། །ཉན་ན་
བདེ་བར་བྱེད་པ་འདི། །རྡོ་རྗེ་ངག་ཅན་དམ་ཚིག་ཡིན། །ངན་རྟོག་བཟང་རྟོག་དྲ་བ་ཡི། །སེམས་
ཀྱིས་སེམས་ཅན་རྣམས་ལ་ནི། །སྣ་ཚོགས་རྡུང་བས་སུན་མི་དབྱུང་། །རྡོ་རྗེ་སེམས་ལྡན་དམ་ཚིག་
ཡིན། །བཤང་གཅི་ཁུ་བ་མཆིལ་མ་འདྲ། །འཛག་པ་འབྱུང་བ་བཞིན་བསྡུས་པ། །སྒོམ་པའི་བློ་
གྲོས་རྫོགས་པ་ཡི། །དམ་ཚིག་བརྟན་པར་བྱ་བ་སྟེ། །རྟག་ཏུ་བཟའ་ཞིང་སྐྲུན་པར་(འདིར་མ་
ཡིག་སོར་བཞག་བྱས་ཡོད།)བྱ། །རྡོ་རྗེ་པདྨས་དབང་བསྐུར་བས། །བདུད་རྩི་ལྔས་ནི་དགའ་
བར་བྱེད། །གསང་བར་བྱ་བའི་ཆོས་གསལ་བས། །གསང་ཞིང་སྦས་ཏེ་གཞག་པར་བྱ། །འདོད་
461

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡོན་ལྔ་ཡི་རྣམ་པ་ནི། །གཟུགས་སྒྲ་དྲི་རོ་རེག་བྱ་སོགས། །རྣལ་འབྱོར་སེམས་དཔས་ཕྱག་བྱ་
ཞིང་། །དེ་བཞིན་བཟའ་དང་བཏུང་བྱས་ནས། །ལྟས་དང་ཁུ་ཚུར་རྣམ་པ་ཡིས། །སེམས་ཅན་
ཐམས་ཅད་དབང་དུ་བྱེད། །ཅེས་གསང་བའི་དམ་ཚིག་བརྗོད་ནས། འདི་ཉིད་ཁྱོད་ལ་ངས་
ལུང་བསྟན། །རྡོ་རྗེ་སེམས་དཔའ་དེ་བཞིན་གཤེགས། །སྲིད་པ་ཀུན་ཏུ་གྲུབ་པའི་ཕྱིར། །སྲིད་
པའི་ངན་འགྲོ་རྣམས་ལས་བཏོན།
།ཀྱེ་རྡོ་རྗེ་སེམས་དཔའ་ཞེས་བྱ་བའི་དེ་བཞིན་གཤེགས་པའོ། །
སིད་དྷི་ས་མ་ཡ་སྟཱཾ། བྷུ་ར་བྷུ་ཝ་སྭ། ས་མ་ཡ། ཞེས་པས་ལུང་བསྟན། མཆོག་ཏུ་གསང་བའི་
དཀྱིལ་འཁོར་འདིར། །བཙུད་པ་དང་ནི་མཐོང་བ་ཡིས། །དེ་རིང་ཁྱེད་རྣམས་བདེ་བར་གནས། །
བདེ་ཆེན་ཐེག་པ་འདི་ལ་ནི། །ཕྱིས་ནི་འཆི་བ་ཡོད་མ་ཡིན། །མི་ཚུགས་པ་དང་མི་ཆོད་དང་།
ཅིས་ཀྱང་མི་འཇིགས་དགའ་བར་གྱིས། །ཞེས་པའོ། །ཤེས་རབ་ཀྱི་ཕ་རོལ་ཏུ་ཕྱིན་མའི་དཀྱིལ་
འཁོར་གྱི་ཆོ་གའི་ལེའུ་སྟེ་བཞི་བའོ།། །།
ད་ནི་ཤེས་རབ་ཀྱི་ཕ་རོལ་ཏུ་ཕྱིན་མའི་དཀྱིལ་འཁོར་གྱི་ཆོ་ག་དེ་ཉིད་རྣམ་པར་ངེས་པ་
བཤད་པར་བྱ་སྟེ། དེ་ལྟར་ཡང་རྒྱུད་འདི་ཉིད་ལས། སངས་རྒྱས་ཀུན་དོན་ཁྱོད་ལ་འདུད། །ཅེས་
པ་ལ་སོགས་པ་དང་། དཀྱིལ་འཁོར་ཀུན་གྱི་ཡུམ་གྱུར་པ། །སྟོང་ཉིད་ཡེ་ཤེས་ཉིད་དུ་བཤད།
ཅི་ཞིག་ང་ཡིས་བསྟན་པར་བྱ། །རྟོག་པ་ཐམས་ཅད་རྣམ་པར་སྤངས། །སེམས་ཅན་རྣམས་ལ་ཕན་
བཞེད་པ། །གང་ཞིག་ཅུང་ཟད་བསྟན་པར་བྱ། །དེ་ཀུན་སྒྱུམས་སྒྱུ་མ་འོ། །འགྲོ་བ་སྒྱུ་མ་ལྟ་བུར་
ཤེས། །སྒྱུ་མ་ལྟ་བུའི་དཀྱིལ་འཁོར་བྱ། །ནམ་མཁའི་ཁམས་ཀྱིས་ཁྱབ་པ་ཡི། །ཐམས་ཅད་ཡུམ་
གྱིས་ཡང་དག་འཁྲུགས། །ཕྱི་རོལ་ཡང་ནི་བརྟག་པར་བྱ། །གསང་བའི་དཀྱིལ་འཁོར་ཡུམ་རྣམས་
ཀྱི། །དབེན་ཞིང་དགའ་བའི་གནས་སུ་ནི། །ཡིད་ཀྱིས་ལེགས་པར་འདུ་བྱས་པ། །ནམ་མཁའ་ལ་
ནི་ཐིག་ལེས་གདབ། །ཐོག་མར་དེ་ནི་དམ་པས་སོ། །དེ་ནས་རྣལ་འབྱོར་ཆེན་པོའི་ཐིག །གསང་
462

རྡོ་རྗེ་གསང་བའི་རྒྱན་གྱི་ཆོས་སྐོར་སྟོད་ཆ་བཞུགས་སོ།
ཕུ༽
བའི་ཡུམ་གྱི་དཀྱིལ་འཁོར་རོ། །མུ་ཁྱུད་དག་གི་རྣམ་མདུན་དུ། །ཀུན་ནས་ཡོངས་སུ་བསྐོར་བར་
བྱ། །དབུས་ཀྱི་ཆ་རུ་དཀྱིལ་འཁོར་ནི། །འཁོར་ལོ་ལྟ་བུ་བྲི་བར་བྱ། །ཀུན་ནས་བརྒྱད་གཉིས་
མཛེས་པ་ནི། །དཀྱིལ་འཁོར་བཞི་ཡི་དབུས་སུ་དང་། །འཁོར་ལོའི་ལྟེ་བའི་དབུས་སུ་ནི། །པདྨ་
ཟེའུ་འབྲུར་ལྡན་པ་བྲི། །མཚམས་དང་མཚམས་སུ་འདབ་མ་ནི། །ཇི་ལྟ་བ་བཞིན་སྙེམས་བཅས་
པས། །སྲད་བུ་ལྔ་ཡིས་ཡང་དག